- Дукхахдолу оха кегийрхошца деш долу белхаш муха ду аьлча, хIора маьркIажа ламазан а, пхьуйра ламазан а ярташка дIасадоьлху тхо. Юьртарчу имамаца цхьаьна оха царна беш болу хьехамаш кху тIаьхьарчу хенахь Шема махкахь долчу хьолах боьзна хуьлу. Цигахь дерг «джихад» ду бохуш, Iехабелла карабо вайна тахана цхьаболу кегий нах. Ткъа вайна хууш ма ду, цигахь боьдург жоьлгийн тIом буйла. И тайпачу хIуманах долуш ду и махкана а долу зулам. Цига воьдучун ойла ян хьекъал ца кхочу, ша бахьана долуш шен доьзална а, юьртана а, махкана а шех зулам хуьлий. Бакъдерг дийцича, цу хIуман ойла ян церан хьекъал хилча-м, уьш цу харц новкъа а бевр бацара. Делахь а, хийла хьекъал дерг а караво вайна, къар ца вала бохуш, ша хIаллакьхиларе кхуьссуш. Оцу зуламах дерг ду оха коьртачу декъахь кегийрхошка дIакхачош дерг.